उधर ऐसी शिकायतें भी आ रही हैं कि बैंकों के कर्मचारी अपने परिचितों को रूपये बदलने में सहूलियत प्रदान कर रहे हैं। एसबीआई की कृषि शाखा में तैनात एक कर्मचारी शहर के मोहल्ला कुबूलपुरा में रहता है, जिसके बारे में यह चर्चा आम हो चुकी है कि वह रोज अपने बैग में पचास हजार रूपये लेकर आता है और बदल कर ले जाता है। बताते हैं कि उसके घर पर देर रात तक नोट बदलने वालों की कतारें लगी रहती हैं, जिनसे वो मोटा कमीशन वसूल रहा है, लेकिन पुलिस व प्रशासन की नजर उस पर भी नहीं है, जबकि आम जनता हाहाकार कर रही है।